Brandon Jacobs

**Brandon Christopher Jacobs** (født 1982) er en tidligere running back i amerikansk fotball som tilbrakte mesteparten av sin karriere med New York Giants i National Football League (NFL). Han ble draftet av Giants i fjerde runde av NFLs draft i 2005. Han vant to Super Bowl med Giants, begge ganger mot New England Patriots. Han spilte også én sesong med San Francisco 49ers før han returnerte til New York for sin siste sesong. Han spilte college football ved Coffeyville, Auburn og Southern Illinois.

Jacobs var større og tyngre enn de fleste running backs i NFL, på 193&nbsp;cm og 120&nbsp;kg. Han sprang også 100 meter på 10,82 sekunder, og 200 meter på 21,59. I løpet av syv sesonger med Giants vant han to Super Bowls, og holder lagrekorden for flest touchdowns på løp i en karriere, og er nummer fire for flest yards på løp.

## Tidlig liv
Brandon Jacobs vokste opp i Napoleonville i Louisiana. Han er den eldste sønnen til alenemoren Janica Jacobs, og har en lillebror, Michael Jacobs. Han ble oppdratt av sin mor og hennes søstre. Hans tant og unkel, Dianne og Phil Cheavious, ble senere hans verger. Han hadde aldri noe forhold til sin far. Brandon spilte basketball og amerikansk fotball ved Assumption High School, hvor han deltok i spesialundervisningstimer, og i sitt år som senior fikk han utmerkelser som USA Today All-America, Orlando Sentinel All-Souther, Prep Star All-Region og Louisiana Class 4A Most Valuable Offensive Player. Han hadde over 3 000 yards på løp og scoret 38 touchdowns i løpet av det året.

## College-karriere
Jacobs begynte sin college-karriere ved Coffeyville Community College i Coffeyville i Kansas, under hovedtrener Jeff Leiker og running backs coach Dickie Rolls. Coffeyville er medlem av Kansas Jayhawk Community College Conference. I hans første år ved Coffeyville i 2001 løp han for 1 349 yards og 17 touchdowns, og fikk en honorable mention for Kansas Jayhawk Conference All-Conference. Han ble også utpekt til lagets MVP for CCC: I sitt andre år, for Red Ravens, hadde han 1 896 yards og 20 touchdowns på 267 løp, 7,1 yards per løp, som gjorde at han ble utvalgt til JUCO All-American og til KJCCC All-Conferences førstelag. Han fikk igjen lagets MVP-tittel, og ble også tildelt Reb Russell Memorial Football Scholarship Award. Hans 1 896 yards på løp var nest flest i én sesong for en spiller på Ravens.

Jacobs fortsatte sin college-karriere ved Auburn University, sammen med Carnell Williams, Ronnie Brown og Jason Campbell som senere ble plukket opp i første runde av draftet. Jacobs var tredje running back bak Williams og Brown. Han hadde 446 yards og 2 touchdowns på 72 løp i 2003 for Tigers. Etter sesongen var over gikk Jacobs til Southern Illinois, som da var i Division 1-AA. Jacobs hadde ett solid år ved Southern Illinois. Han ledet laget med 150 løp for 992 yards (6,6 per løp) og 19 touchdowns, én under skolens rekord satt av Muhammad Abdulqaadir, som også hadde spilt ved Coffeyville Community College. Jacobs ble utvalgt til All-Americans førstelag av The NFL Draft Report, og All-Gateway Conferences første lag, og ble også utpekt til Gateway Conference Newcomer of the Year. Han ledet conferencen og var rangert som nummer ti i landet på scoringer, med 9,5 poeng per kamp. Jacobs tok imot åtte pasninger for 83 yards (10,4 yards per pasning), returnerte seks kickoffs for 140 yards (23,3 per return), og hadde fem kamper med over 100 yards inkludert sluttspillet.

## Profesjonell karriere

### NFLs draft i 2005
Jacobs var rangert som den 11. beste running backen i NFLs draft i 2005 av *[[Sports Illustrated]]*. Han var forventet å bli plukket opp tidlig i fjerde runde,, og ble plukket opp som #110, tidlig i fjerde runde.

### New York Giants

På vei inn i -sesongen sa Jaocbs at han hadde studert filmer av Eddie George, en kjent, sterk running back, for å forbedre sin egen stil. I 2006-sesongen hadde Jacobs 96 carries for 423 yards og ni touchdowns, med 4,4 yards per løp. Han tok også imot 11 pasninger for 149 yards.

Etter at Tiki Barber pensjonerte seg tok Jacobs over stillingen som startende running back for Giants i -sesongen. Han skadet kneet sitt i sesngens første kamp mot Dallas Cowboys, men var tilbake fire uker senere mot New York Jets hvor han løp for 100 yards og én touchdown. Jacobs gikk glipp av to kamper til senere i sesongen med en hamstringskade, men avsluttet seriespillet med 1 009 yards og 4 touchdowns på 201 løp. Han hadde også 23 mottagelser for 174 yards og to touchdowns. Han scoret touchdownen som sirket seieren mot Cowboys i divisjonsrunden av sluttspillet, og startet hver eneste kamp i sluttspillet, som ledet Giants til seier i Super Bowl XLII.

Jacobs hadde en operasjon på håndleddet under offseason i 2008. Han spilte alle kampene i sesongoppkjøringen, men gikk glipp av to kamper i seriespillet på grunn av problemer med kneet. Ved slutten av -sesongen hadde han 1 089 yards og 15 touchdowns på 219 løp. Han og Derrick Wards ble det femte paret med lagkamerater til å løpe for over 1 000 yards i én sesong.

Han var "Earth" i gruppen running backs for Giants som fikk kallenavnet "Earth, Wind & Fire", sammen med Derrick Ward (Wind) og Ahmad Bradshaw (Fire). Han har også fått kallenavnet "Juggernaut" som et resultat av hans evne til å bryte seg fri fra taklinger, og problemene motspillere hadde med å legge ham i bakken på grunn av hans størrelse. Han har også fått kallenavnet "The Creator" av satirenettstedet Ramon Hernandez Put Down The Gun.

Den 13. februar 2009 plasserte Giants en Franchise Tag på Jacobs. Han signerte en 4-årig kontrakt verd $25 millioner med Giatns en uke senere, og hadde flest løp den sesongen. Den 31. desember samme år ble han plassert på skadlisten med nok en kneskade.

Den 19. september 2010 kastet Jacobs hjelmen sin til publikum i Lucas Oil Stadium, og fikk en bot på $10 000. Den 24. november ble det annonsert at Jacobs var tilbake til å være første running back for Giants under kampen mot Jacksonville Jaguars.

Ved slutten av -sesongen nådde Jacobs og Giants Super Bowl XLVI. Han hadde 9 løp for 37 yards i kampen, hvor Giants slo New England Patriots 21–17.

Den 9. mars 2012 ble Jacobs frigitt av Giants.

### San Francisco 49ers
Jacobs skrev kontrakt med San Francisco 49ers den 28. mars 2012. De to første månedene av sesongen satt han på benken med en kneskade han pådro seg under treningsleir, og fikk ikke mye spilletid da han var klar for spill igjen. Han var aktiv i to kamper hvor han hadde fem løp for syv yards

49ers suspenderte han i sesongens tre siste kamper etter en rekke med innlegg av Jacobs på sosiale medier hvor han klaget på mengden spilletid han fikk, og at han følte han råtnet bort på laget. Den 31. desember 2012 ble Jacobs waived av 49ers.

### Andre runde med Giants
Giants signerte en 1-årig kontrakt med New York Giants den 10. september 2013. Han spilte i 7 kamper, med 238 yards på 58 løp for 4,1 yards per løp og fire touchdowns. Den 2. januar 2014 annonserte Jacobs at han skulle pensjonere seg, etter ni sesonger i NFL.

## Karrierestatistikker i NFL
*Kilde: [http://www.nfl.com/player/brandonjacobs/2506448/careerstats]*
### Seriespill

### Sluttspill

## Personlig liv
Den 19. oktober 2012 deltok Jacobs, sammen med grunnleggeren av Pro NRG Tania Patruno, på episode #406 av ABCs *[[Shark Tank]]* for å promotere selskapets energidrink. Jacobs deltok også på en episode av *[[Impact Wrestling]]* som ble sendt 16. februar 2012, hvor han kastet fribryteren Bully Ray gjennom ett bord.

Jacobs har bodd i Georgia.

## Referanser


## Eksterne lenker
* 
* 
* Biografi på New York Giants' nettside
* Biografi på Southern Illinois University Salukis' nettside
* 
* Biografi på San Francisco 49ers' nettside
* Spillerprofil på ESPN.com